CELEX: 22000D1214(14)
Language: mt
Date: 2000-10-02 00:00:00
Title: Deċiżjoni tal-Kumitat Konġunt taż-ŻEE Nru 84/2000 tat-2 ta' Ottubru 2000 li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajiet

Avviż Legali Importanti

|

22000D1214(14)

Official Journal L 315 , 14/12/2000 P. 0030 - 0031

		Deċiżjoni tal-Kumitat Konġunt taż-ŻEENru 84/2000tat-2 ta' Ottubru 2000li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikoli 86 u 98 tiegħu,Billi:(1) Il-Protokoll 31 għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 37/2000 tal-31 ta' Marzu 2000 [1].(2) Huwa xieraq li l-kooperazzjoni tal-Partijiet Kontraenti għall-Ftehim tiġi estiża sabiex tinkludi network għas-sorveljanza epidemijoloġika u kontroll ta' mard li jittieħed fil-Komunità (Deċiżjoni Nru 2119/98/KE tal-Parlament Ewropew u tal-Kunsill) [2].(3) Il-Protokoll 31 għall-Ftehim għandu għalhekk jiġi emendat sabiex jippermetti li din il-kooperazzjoni estiża sseħħ sa mill-1 ta' Jannar 2000,IDDEĊIEDA KIF ĠEJ:Artikolu 1L-Artikolu 16 tal-Protokoll 31 għall-Ftehim għandu jiġi emendat kif ġej:1. L-inċiż li ġej għandu jiġi miżjud fl-aħħar tal-paragrafu 1:398 D 2119 : Id-Deċiżjoni Nru 2119/98/KE tal-Parlament Ewropew u tal-Kunsill ta' l-24 ta' Settembru 1998 li jwaqqaf network għas-sorveljanza epidemijoloġika u l-kontroll ta' mard li jittieħed fil-Komunità (ĠU L 268, tat-3.10.1998, p. 1).";2. It-test tal-paragrafu 2 għandu jiġi mibdul b'li ġej:"L-Istati ta' l-EFTA għandhom jipparteċipaw fil-programmi u fl-azzjonijiet tal-Komunità li hemm referenza għalihom fl-ewwel tlett inċiżi tal-paragrafu 1 sa mill-1 ta' Jannar 1996, fil-programm li hemm referenza għalih fir-raba' inċiż tal-paragrafu 1 sa mill-1 ta' Jannar 1997, fil-programm li hemm referenza għalih fil-ħames inċiż sa,ill-1 ta' Jannar 1998, fil-programm li hemm referenza għalih fis-sitt, fis-seba', fit-tminn u fid-disa' inċiż sa mill-1 ta' Jannar 2000."Artikolu 2Din id-Deċiżjoni għandha tidħol fis-seħħ nhar it-3 ta' Ottubru 2000, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [3].Għandha tapplika mill-1 ta' Jannar 2000.Artikolu 3Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-2 ta' Ottubru 2000.Għall-Kumitat Konġunt taż-ŻEEIl-PresidentG. S. Gunnarsson[1] ĠU L 141, tal-15.6.2000, p. 65.[2] ĠU L 268, tal-3.10.1998, p. 1.[3] Ebda ħtiġiet kostituzzjonali indikati.--------------------------------------------------